Lav et referat af nedenstående tekst:

Tekst:
Kender du en nordjyde, der gør en indsats for andre - og som fortjener et skulderklap med blomster, hæder og måske 50.000 kroner? Så er det nu, du skal komme til tasterne og nominere den person som Årets Nordjyde 2021. Vi har her på TV2 Nord allerede modtaget flere hundrede nomineringer, men vi vil gerne have flere - og fristen for at nominere inspirerende nordjyder nærmer sig med hastige skridt. Sidste chance for at nominere er nemlig 12. august til midnat. Hvis du kender en ildsjæl, der har overskuddet og empatien til at give noget af sig selv til gavn for andre, skal du altså ikke holde dig tilbage. Du skal i stedet skynde dig at nominere personen - for selvom det kun er fem af de flere hundrede nomineringer, der går videre til finalen, er det din chance for at give et skulderklap og en anerkendelse for det store arbejde så mange nordjyder gør hver dag. Og det er super nemt at gøre. Udfyld blot formularen herunder og tryk indsend - så har du gjort dit, for at vores dommertrio kommer på en svær opgave med at finde de fem nordjyder, der fortjener hæderen og muligheden for at blive Årets Nordjyde.

Referat:
12. august til midnat er det sidste chance for at nominere en nordjyde, der gør noget godt for andre, til Årets Nordjyde - og dermed give dem chancen for at vinde titlen, æren og de 50.000 kroner, der følger med.